นักวิทยาศาสตร์ตัดแต่งพันธุกรรมยุงเพื่อใช้ปราบเชื้อมาลาเรีย
นักวิจัยในสหรัฐทดลองตัดแต่งพันธุกรรมยุงให้สามารถกำจัดเชื้อมาลาเรียในตัวเองได้
อีกไม่นานเกินรอ นักวิทยาศาสตร์หวังว่าจะมีวิธีการใหม่ออกมาใช้ปราบไข้มาลาเรีย นั่นก็คือ การใช้ยุงที่ได้รับการตกแต่งทางพันธุกรรมให้สามารถกำจัดเชื้อมาลาเรียในตัวยุงเองหลังจากไปดูดเลือดคนที่เป็นไข้มาลาเรีย นักวิจัยได้ทำการตกแต่งพันธุกรรมยุงให้มีระบบภูมิต้านทานของยุงแข็งแรงขึ้นเพื่อไม่ให้แพร่เชื้อไปสู่มนุษย์ ยุงตกแต่งพันธุกรรมหรือ ยุงจีเอ็ม สามารถสร้างโปรตีน เรลทู ในภูมิต้านทานได้สูงกว่าปกติ ทำหน้าที่ทำลายเชื้อมาลาเรียที่เข้าสู่ตัวยุงหลังจากดูดเลือดของผู้ป่วย จอร์จ ดิมโมพูลอส หัวหน้าทีมวิจัยที่สถาบันวิจัยมาลาเรีย มหาวิทยาลัย Johns Hopkins ที่เมืองบัลติมอร์ในรัฐแมรี่แลนด์ สหรัฐอเมริกา กล่าวว่า การตกแต่งพันธุกรรมยุงเป็นการกำจัดเชื้อมาลาเรียในตัวยุง วิธีป้องกันไม่ให้เชื้อมาลาเรียดื้อยา นักวิจัยชี้ว่ายุงที่พันธุกรรมถูกตัดแต่ง หรือ ยุงจีเอ็มนี้ยังคงมีวงจรชีวิตเหมือนยุงทั่วไป ทางทีมงานหวังว่าในที่สุดพวกเขาจะสามารถผสมพันธุ์ยุงจีเอ็มกับยุงลายในธรรมชาติได้เพื่อให้กำเนิดลูกยุงที่มีระบบภูมิคุ้มกันในร่างกายสูงกว่าเดิม ยุงจีเอ็ม อาจกลายอาวุธต่อต้านไข้มาลาเรียที่มีประสิทธิภาพที่สุดวิธีหนึ่งก็ได้และอาจจะกลายเป็นเพียงวิธีเดียวที่หลงเหลือในการปราบปรามเชื้อมาลาเรีย คุณจอร์จ ดิมโมพูลอส หัวหน้าทีมวิจัยกล่าวว่าการใช้ยุงจีเอ็มปรามปรามมาลาเรียจะได้ผลเฉพาะในพื้นที่ที่มีการระบาดของเชื้อมาลาเรียโดยยุงเฉพาะสายพันธุ์เท่านั้นเพราะทางทีมวิจัยยังไม่สามารถตกแต่งพันธุกรรมยุงทุกสายพันธุ์ได้ ผู้สื่อข่าววีโอเอรายงานว่า ทีมงานได้ทดลองตัดแต่งพันธุกรรมยุงสายพันธุ์อัลนะเฟลลีส (Anopheles) ยุงพาหะหลักของไข้มาลาเรียที่แพร่ระบาดในทวีปอาฟริกาเท่านั้น พวกเขาจะเดินหน้าวิจัยต่อไปเพื่อดูว่าการตัดแต่งพันธุกรรมจะใช้ได้หรือไม่กับยุงสายพันธุ์อื่นๆที่เป็นพาหะไข้มาลาเรีย